AUTODESK LISENSAVTALE FOR PROGRAMVARE
NORGE

VIKTIG, VENNLIGST LES DETTE FØRST. DETTE ER EN LISENSAVTALE. 

AUTODESK ER KUN VILLIG TIL Å GI DEG LISENS PÅ DEN MEDFØLGENDE PROGRAMVAREN UNDER FORUTSETNING AV AT DU AKSEPTERER ALLE DE VILKÅR OG BESTEMMELSER SOM FØLGER I DENNE LISENSAVTALEN, INKLUDERT ALLE TILLEGGSVILKÅR ELLER SPESIELLE LISENSVILKÅR SOM FASTSETTES I DENNE AVTALEN (”LISENSAVTALEN”). 

LES VILKÅRENE OG BESTEMMELSENE I DENNE LISENSAVTALEN NØYE FØR DU VELGER Å TRYKKE ”I ACCEPT” (”JEG AKSEPTERER”)-KNAPPEN NEDERST PÅ SIDEN. BRUK RULLEFELTET PÅ HØYRE SIDE FOR Å LESE RESTEN AV LISENSAVTALEN. DU KAN SKRIVE UT LISENSAVTALEN VED Å VELGE ”PRINT” (”SKRIV UT”) NEDENFOR. VED Å TRYKKE PÅ ”I ACCEPT” (”JEG AKSEPTERER”)-KNAPPEN AKSEPTERER DU Å VÆRE BUNDET AV ALLE VILKÅR OG BESTEMMELSER I AVTALEN OG PROGRAMVAREN VIL BLI INSTALLERT. 

HVIS DU IKKE AKSEPTERER Å VÆRE BUNDET AV DENNE LISENSAVTALEN, OG IKKE AKSEPTERER DE VILKÅR OG BESTEMMELSER SOM FØLGER AV DEN, VELGER DU ”I REJECT” (”JEG AVSLÅR”). NÅR DU VELGER DETTE ALTERNATIVET, VIL INSTALLASJONEN AV PROGRAMVAREN BLI AVBRUTT. RETURNER PROGRAMVAREN TIL KJØPESTEDET INNEN DAGER TRETTI (30) FRA KJØPSDATOEN, MED DATERT KVITTERING FOR Å FÅ REFUNDERT KJØPESUMMEN, I OVERENSSTEMMELSE MED RELEVANTE RETNINGSLINJER FOR RETUR AV VARER. FOR REFUNDERT KJØPESUM AV PROGRAMVARE LASTET NED FRA INTERNETT, MÅ DENNE RETURNERES INNEN TRETTI (30) DAGER FRA KJØPSDATOEN OG LEDSAGES AV EN ERKLÆRING FRA KJØPSSTEDET PÅ INTERNETT OM AT PROGRAMVAREN ER DESTRUERT.

OGSÅ HVIS DU BRUKER PROGRAMVAREN, GODTAR DU Å VÆRE BUNDET AV VILKÅRENE I DENNE LISENSAVTALE. 

KOPIERING ELLER BRUK AV DENNE PROGRAMVAREN ELLER TILHØRENDE DOKUMENTASJON ER IKKE TILLATT, OG VIL BLI BETRAKTET SOM BRUDD PÅ OPPHAVSRETTEN UNDER NORSK RETT, UNNTATT NÅR AVTALEN TILLATER DETTE. HVIS DU KOPIERER ELLER BRUKER DENNE PROGRAMVAREN ELLER MEDFØLGENDE DOKUMENTASJON UTEN TILLATELSE FRA AUTODESK, ER DET ULOVLIG. DU VIL KUNNE BLI DØMT TIL Å BETALE ERSTATNING TIL AUTODESK, OG DU VIL KUNNE BLI FORFULGT STRAFFERETTSLIG.

MERK: 	HVIS DENNE KOPIEN AV PROGRAMVAREN ER BETEGNET EN DEMONSTRASJONS- ELLER EVALUERINGSUTGAVE, GJELDER OGSÅ DE FØLGENDE TO AVSNITTENE:

DENNE PROGRAMVAREN ER GJORT TILGJENGELIG KUN I EN 30-DAGERS EVALUERINGSPERIODE, MED MINDRE ANNET ER ANGITT AV AUTODESK I SKRIFTLIG FORM. HVIS DU VIL FORLENGE BRUKEN AV DENNE PROGRAMVAREN, MÅ DU KONTAKTE AUTODESK ELLER EN AUTORISERT AUTODESK-FORHANDLER FOR Å BETALE KJØPESUMMEN OG FÅ TILDELT DIN AUTORISASJONSKODE ELLER EN NY FULLPRISVERSJON SOM GIR DEG DE KOMMERSIELLE RETTIGHETENE SOM ER BESKREVET NEDENFOR.

DU KAN BRUKE KUN EN KOPI AV PROGRAMVAREN UNDER EVALUERINGSPERIODEN, OG KUN TIL EVALUERINGSFORMÅL. DET ER STRENGT FORBUDT Å BRUKE PROGRAMVAREN TIL NOE ANNET FORMÅL UNDER EVALUERINGSPERIODEN. DETTE GJELDER OGSÅ SAMMENLIKNENDE ANALYSE OG KOMMERSIELL BRUK. VED KJØP AV LISENS FOR DENNE PROGRAMVAREN, GJELDER IKKE LENGER RESTRIKSJONENE OVENFOR.

MERK: HVIS DENNE KOPIEN AV PROGRAMVAREN ER BETEGNET FOR EN FASTSATT PERIODE ELLER EN UTLÅNSLISENS, VIL DET FØLGENDE AVSNITT OGSÅ GJELDE DEG:

DENNE PROGRAMVAREN ER TILGJENGELIG I EN FASTSATT PERIODE SOM DU HAR BETALT FOR, OG DEN VIL OPPHØRE Å FUNGERE NÅR DENNE PERIODEN HAR UTLØPT. BRUK AV PROGRAMVAREN ETTER AT DENNE PERIODEN HAR UTLØPT, ELLER ETHVERT FORSØK PÅ Å DEAKTIVERE TIDSKONTROLL-FUNKSJONEN I PROGRAMVAREN, ER IKKE TILLATT OG BETRAKTES SOM BRUDD PÅ DENNE AVTALEN OG LOVER OM OPPHAVSRETT. 

1.	Tildeling av lisens

Autodesk innvilger deg en ikke-eksklusiv, ikke-overførbar lisens til å bruke dette programmet (”programvaren”) og dets bruksanvisning og annet medfølgende trykt materiale og "online"- eller elektronisk dokumentasjon (”dokumentasjon”) med utstyr eiet av deg eller under din kontroll, i henhold til de vilkår og bestemmelser som følger av denne avtalen. Denne avtalen tillater én enkelt bruker å installere og bruke programvaren på kun én datamaskin på ett sted om gangen. 

Nettverksversjon: Hvis denne programvaren er en nettverksversjon, kan programvaren kun brukes over et beskyttet nettverk, for egne interne forretningsbehov, med Autodesks License Manager, og du kan installere programvaren på én server på ett sted som andre maskiner kan ha tilgang til, eller på én enkelt datamaskin som er en flerbruker-maskin der enten: 

(i)	Det maksimale antall samtidige brukere er én (1), slik at flere enkeltpersoner kan ha tilgang til eller bruke programvaren, men at bare én person kan bruke den om gangen, eller 

(ii)	Det maksimale antall samtidige brukere er flere enn én (1). I slike tilfeller må du betale en ekstra lisensavgift for hver samtidige tilleggsbruker. 

Enhver bruk av programvare eller innretning som reduserer antall datamaskiner/innretninger som har tilgang til programvaren når den brukes i en serverkonfigurasjon, vil ikke redusere det påkrevde antall lisenser.

Utdanningsversjon: Hvis denne programvaren fremstår som en utdanningsversjon, kan den kun benyttes til undervisningsformål og til personlig undervisning, og ikke til noe annet formål. Utdanningsversjoner av programvaren kan ikke brukes til kommersielle, yrkesrelaterte eller profitt-søkende formål. 

Evalueringsversjon: Hvis denne programvaren er en demonstrasjons-, evaluerings-, eller NFR-versjon, kan den kun benyttes til kommersiell evaluering og demonstrasjon. Den kan ikke benyttes til sammenliknende analyse eller kommersielle, yrkesrelaterte eller profitt-søkende formål.

Sikkerhetskopi: Uavhengig av hvilken versjon av programvaren du har kjøpt, har du tillatelse til å lage kun én sikkerhetskopi av programvaren. En slik sikkerhetskopi kan ikke bli installert på en annen datamaskin, med mindre denne datamaskinen er en delt stasjon av en server som bare den autoriserte brukeren har tilgang til. Sikkerhetskopien kan ikke under noen omstendighet bli brukt eller installert så lenge en annen kopi av programvaren er installert på en datamaskin. Hvis dokumentasjonen er i trykt form, kan den ikke kopieres. Hvis dokumentasjonen er i elektronisk form, skal det ikke lages elektroniske kopier av den, men du kan skrive ut én (1) kopi, og den kan ikke kopieres. 

Tilleggsinstallasjon: Med unntak av utdannings-, student- og evalueringsversjoner, kan du lage en sekundær kopi av programvaren på en harddisk på en annen datamaskin som eies eller kontrolleres av deg, under forutsetning av at (1) originalen og sekundærkopien blir brukt av en og samme person; (2) sekundærkopien installeres og brukes kun enten på (i) når det gjelder nettverksversjoner – en redundant server som gjør programvaren tilgjengelig for bruk bare når den primære serveren som programvaren er installert på, er ute av drift, eller (ii) en bærbar maskin, hjemmedatamaskin eller en annen datamaskin som ikke er tilkoplet en server og som befinner seg på et annet sted enn din vanlige arbeidsplass for at du skal kunne utføre ditt arbeid når du ikke befinner deg på din vanlige arbeidsplass; (3) kun én av kopiene benyttes av gangen; (4) sekundærkopien kun benyttes sammen med kopibeskyttelsesinnretningen som eventuelt fulgte med programvaren, og (5) programvaren ikke er lisensiert og/eller merket som en utdanningsversjon eller studentversjon. 

Oppgraderinger: Hvis denne programvaren er merket som en oppgradering (ny versjon) av programvare som tidligere er lisensiert til deg (gammel versjon), må du makulere alle kopier av den gamle versjonen, inkludert alle kopier som er lagret på din harddisk, og ved forespørsel fra Autodesk returnere all dokumentasjon til Autodesk eller din autoriserte Autodesk-forhandler innen 60 dager fra anskaffelse av den nye programvaren. Autodesk forbeholder seg retten til å kreve tilfredsstillende bevis på at den gamle versjonen er blitt makulert. Hvis Autodesk eller autorisert tredjepart i forbindelse med programvaren som er lisensiert under denne avtalen, leverer tilleggsprogramvare som et supplement eller en utvidelse til programvaren, skal denne tilleggsprogramvaren være underlagt vilkårene og betingelsene i denne avtalen hvis ikke annet er spesifisert på leveringsdagen.

Du kan likevel beholde og trenger ikke makulere den gamle versjonen av programvaren som ble lisensiert til deg på et tidligere tidspunkt og du kan bruke den gamle versjonen utelukkende hvis hensikten er å (1) installere den nye versjonen som nå er lisensiert til deg (2) lage en sikkerhetskopi for å kunne installere den nye versjonen som nå er lisensiert til deg hvis førstegangsinstallasjonen skulle mislykkes. Det er ikke under noen omstendigheter tillatt å ta i bruk den gamle versjonen. 

Autorisasjonskode: Hvis denne programvaren krever en autorisasjonskode må du registrere anskaffelsen av denne programvaren hos Autodesk før en autorisasjonskode vil bli utstedt til deg, og Autodesk vil arkivere dine registreringsopplysninger i overensstemmelse med personvernpolicyen.

Lisensvilkår: Denne lisensen til å bruke programvaren er underlagt vilkårene og betingelsene i denne avtalen, og den er evigvarende med mindre programvaren gis lisens for fastsatt periode, lisens for en begrenset periode eller en utlånslisens er betalt, og i slike tilfeller vil lisensen gis for den perioden du har betalt for. 

GJELDER KUN STUDENTVERSJONER (TO-ÅRIG BRUK):

1.	Tildeling av lisens

Autodesk innvilger deg en ikke-eksklusiv ikke-overførbar lisens til å bruke dette programmet (”programvare”) og dets elektroniske bruksanvisning og annet medfølgende trykt materiale og "online"- eller elektronisk dokumentasjon (”dokumentasjon”) med utstyr eiet av deg eller under din kontroll i henhold til de vilkår og bestemmelser som følger av denne avtalen, i den tidsperioden som står på emballasjen. Perioden starter fra den datoen programvaren installeres på maskinen din. Denne avtalen tillater én enkelt bruker å installere og bruke programvaren på kun én datamaskin på ett sted om gangen. Bruk av denne programvaren utover den perioden som står beskrevet på emballasjen, eller ethvert forsøk på å deaktivere tidskontroll-funksjonen i programvaren, er ikke tillatt og betraktes som brudd på denne lisensavtalen og opphavsretten.

Denne programvaren er en studentversjon og kan kun benyttes av studenter som studerer for å fullføre en grad, fakultetsmedlemmer og personale ved institusjoner som er beskrevet nedenfor, og som har kjøpt produktet, OG da kun til opplærings- og undervisningsformål og ikke til kommersiell, yrkesrelatert og profitt-søkende formål. Studentversjoner av programvaren kan ikke benyttes av en utdanningsinstitusjon i et laboratoriemiljø for undervisningsformål. En student som studerer for å fullføre en grad, defineres som en student som er registrert ved en institusjon for videregående opplæring, eller en student som mottar minst tre (3) timer med undervisning i uken per semester i et studium som fører til en grad, eller som kan bevise at han/hun er immatrikulert ved en høyskole eller et universitet for et studium som er av minst ni (9) måneders varighet, og som gir et vitnemål. 

Sikkerhetskopi: Du har tillatelse til å lage kun én sikkerhetskopi av programvaren. En slik sikkerhetskopi kan ikke bli installert på en annen datamaskin, med mindre denne datamaskinen er en delt stasjon av en server som bare den autoriserte brukeren har tilgang til. Sikkerhetskopien kan ikke under noen omstendighet bli brukt eller installert så lenge en annen kopi av programvaren er installert på en datamaskin. Hvis dokumentasjonen er i trykt form, kan den ikke kopieres. Hvis dokumentasjonen er i elektronisk form, kan du skrive ut én (1) kopi som ikke kan kopieres. 

Oppgraderinger: Denne programvaren kan ikke oppgraderes.

Autorisasjonskode: Hvis denne programvaren krever en autorisasjonskode, må du registrere anskaffelsen av dette programvareproduktet hos Autodesk før en autorisasjonskode vil bli utstedt til deg, og Autodesk vil arkivere dine registreringsopplysninger i overensstemmelse med personvernpolicyen.

MERK: ALLE DE ETTERFØLGENDE BESTEMMELSER I DENNE AVTALEN GJELDER ALLE VERSJONER AV PROGRAMVAREN.

2.	RESTRIKSJONER

Du kan ikke:

1.	Kopiere eller benytte programvaren eller dokumentasjonen utover det som er tillatt etter denne avtalen. 

2.	Omgjøre konstruksjonen av, dekompilere eller demontere programvaren med unntak av i den grad dette er tillatt ved lov og hvor dette er helt nødvendig for å oppnå den informasjon som er nødvendig for at et uavhengig program skal kunne fungere sammen med programvaren eller med annet program, og slik informasjon ikke er lett tilgjengelig fra Autodesk eller et annet sted. Du kan ikke dekompilere, omgjøre konstruksjonen av eller demontere programvaren hvis slik informasjon er tilgjengelig ved anskaffelse av lisens på et Autodesk Software Developer’s Kit. 

3.	Distribuere, leie, låne, lease, selge, underlisensiere eller på annen måte overdra hele eller deler av programvaren, dokumentasjonen eller andre rettigheter som gis i denne avtalen, til noen andre personer uten at Autodesk på forhånd har gitt skriftlig samtykke til dette.

4.	Installere eller bruke programvaren på Internett, inkludert, men ikke begrenset til, bruk i forbindelse med webhosting eller liknende tjenester, eller gjøre programvaren tilgjengelig for tredjeparter via Internett på ditt datamaskinsystem eller på andre måter. 

5.	Fjerne, forandre eller vanskeliggjøre erklæringer om eiendomsrett, etiketter eller kjennetegn fra programvaren eller dokumentasjonen.

6.	Modifisere, oversette, tilpasse, arrangere eller lage avledede arbeider basert på programvaren eller dokumentasjonen for hvilket som helst formål. 

7.	Bruke noe utstyr, innretninger, programvare eller andre hjelpemidler for å omgå eller fjerne noen form for kopibeskyttelse benyttet av Autodesk i forbindelse med programvaren, eller å bruke programvaren sammen med autorisasjonskode, serienummer eller annen kopibeskyttelsesinnretning som ikke er levert av Autodesk direkte eller av en autorisert Autodesk-forhandler. 

8.	Eksportere programvaren eller dokumentasjonen på en måte som medfører brudd på USAs eller annen gjeldende eksportkontrollerende rett. 

9.	Bruke programvaren, inkludert, men ikke begrenset til, en nettverksversjon, eller dokumentasjonen utenfor landet det ble kjøpt i, med mindre programvaren og dokumentasjonen er kjøpt innen Det europeiske økonomiske samarbeidsområde ("EØS"). I slike tilfeller er bruk innen EØS tillatt. 

3.	OPPHAVSRETT

Autodesk og dets lisensutstedere forbeholder seg eiendomsrett og opphavsrett til den eventuelle programvaren, dokumentasjonen og tilhørende materiale og alle kopier laget av deg. Strukturen, organiseringen og kodingen av programvaren er verdifulle bedriftshemmeligheter som tilhører Autodesk og dets lisensutstedere. Ulovlig kopiering av programvaren eller dokumentasjonen eller brudd på de ovennevnte begrensningene, vil resultere i automatisk heving av denne lisensen. Denne avtalen gir deg ingen åndsverksrett.

4.	GENERELL BEGRENSET GARANTI. 

Autodesk garanterer at programvaren vil oppfylle de muligheter og funksjoner som generelt er beskrevet i dokumentasjonen og at eventuelle medier som programvaren er levert på, og dokumentasjonen som følger programvaren, vil være fri for feil i materiale og utførelse ved normal bruk. MED UNNTAK AV DE OVENNEVNTE BEGRENSEDE GARANTIENE, ERKJENNER AUTODESK IKKE OG DU MOTTAR INGEN GARANTIER, SELV OM DETTE SKULLE VÆRE UTTRYKT DIREKTE, INDIREKTE VED LOV ELLER GJENNOM KOMMUNIKASJON MED DEG. AUTODESK FRASKRIVER SEG UTTRYKKELIG ENHVER ANNEN FORM FOR GARANTI, INKLUDERT STILLTIENDE GARANTIER OM TILFREDSSTILLENDE KVALITET ELLER DUGELIGHET TIL ET BESTEMT FORMÅL. AUTODESK GARANTERER IKKE AT PROGRAMVAREN VIL FUNGERE UTEN AVBRUDD ELLER FEIL. Ettersom enkelte jurisdiksjoner ikke tillater fraskrivelse av stilltiende garantier, kan det hende at ovennevnte begrensning ikke gjelder for deg. I tillegg til garantirettighetene over kan det også ha andre rettigheter som kan variere fra jurisdiksjon til jurisdiksjon. 

Autodesks totale ansvar og dine eksklusive rettigheter i henhold til garantien som gis i denne avtalen innebærer, etter Autodesks valg, å prøve å rette eller utbedre feil, og erstatte eventuelt defekte medier eller dokumentasjon eller å refundere kjøpesummen og heve denne lisensen. Denne utbedringen er avhengig av at du returnerer det defekte mediet eller dokumentasjonen med en kopi av din kvittering til ditt lokale Autodesk-kontor eller den autoriserte Autodesk-forhandleren som du kjøpte produktet av, innen nitti (90) dager fra du mottok produktet.

5.	ANSVARSFRASKRIVELSE

DATASTØTTEDE DESIGNPROGRAMVARER OG ANDRE TEKNISKE PROGRAMVARER ER VERKTØY SOM KUN ER MENT Å BLI BRUKT AV PROFESJONELLE BRUKERE SOM HAR FÅTT OPPLÆRING. DE ER IKKE ERSTATNINGER FOR DIN PROFESJONELLE VURDERINGSEVNE. PROGRAMVARE FOR DATASTØTTET DESIGN OG ANNEN TEKNISK PROGRAMVARE ER MENT Å VÆRE EN STØTTE VED PRODUKTDESIGN OG ER IKKE ERSTATNINGER FOR SELVSTENDIG TESTING AV PRODUKTPÅKJENNINGER, SIKKERHET OG ANVENDELIGHET. PÅ GRUNN AV AT DET FINNES SÅ MANGE ULIKE BRUKSOMRÅDER FOR PROGRAMVAREN, HAR PROGRAMVAREN IKKE BLITT TESTET I ALLE SITUASJONER HVOR DEN KAN BLI BRUKT. AUTODESK SKAL IKKE UNDER NOEN OMSTENDIGHET VÆRE ERSTATNINGSANSVARLIG FOR DET RESULTAT SOM ER OPPNÅDD VED BRUK AV PROGRAMVAREN. PERSONER SOM BRUKER PROGRAMVAREN, ER ANSVARLIGE FOR OPPSYN OG KONTROLL MED, OG ADMINISTRASJON AV PROGRAMVAREN. DETTE ANSVARET INKLUDERER, MEN ER IKKE BEGRENSET TIL BESTEMMELSE AV PASSENDE BRUK AV PROGRAMVAREN OG VALG AV PROGRAMVARE OG ANDRE PROGRAMMER FOR Å OPPNÅ ØNSKET RESULTAT. PERSONER SOM BRUKER PROGRAMVAREN ER OGSÅ ANSVARLIGE FOR Å ETABLERE PASSENDE OG UAVHENGIGE PROSEDYRER FOR TESTING AV PROGRAMMETS PÅLITELIGHET OG NØYAKTIGHET, INKLUDERT ALLE PRODUKTER DESIGNET VED BRUK AV PROGRAMVAREN. 

6.	BEGRENSNINGER AV ANSVAR

AUTODESK ELLER DETS LISENSUTSTEDERE SKAL IKKE UNDER NOEN OMSTENDIGHET VÆRE ANSVARLIG FOR NOE TAP ELLER ERSTATNING AV NOE SLAG, INKLUDERT TAP AV DATA, TAP AV PROFITT, ERSTATNING ELLER KOSTNAD VED DEKNINGSKJØP ELLER ANNEN SPESIELL ELLER TILFELDIG SKADE, FØLGESKADE ELLER INDIREKTE SKADE SOM OPPSTÅR VED BRUK ELLER MANGLENDE EVNE TIL BRUK AV PROGRAMVAREN ELLER DOKUMENTASJONEN, UAVHENGIG AV HVILKEN ÅRSAK OG HVILKET ANSVARSGRUNNLAG KRAVET BYGGES PÅ. DENNE BEGRENSNINGEN SKAL GJELDE SELV OM AUTODESK ELLER EN AUTODESK-FORHANDLER HAR BLITT INFORMERT OM MULIGHETEN FOR SLIKT TAP ELLER SKADE. DU ER KLAR OVER AT LISENSAVGIFTEN GJENSPEILER DENNE FORDELINGEN AV RISIKO.

AUTODESK SKAL IKKE HA NOE ANSVAR ELLER ERSTATNINGSANSVAR AV NOE SLAG I FORBINDELSE MED TAP ELLER TYVERI AV PROGRAMVAREN ELLER AV NOEN KOPIBESKYTTELSESINNRETNING SOM PROGRAMVAREN ER UTSTYRT MED. AUTODESK SKAL SPESIELT IKKE VÆRE PLIKTIG TIL Å ERSTATTE PROGRAMVARE ELLER KOPIBESKYTTELSESINNRETNING/-KODE SOM ER TAPT ELLER STJÅLET. DU ER ENE OG ALENE ANSVARLIG FOR Å BESKYTTE PROGRAMVAREN OG ENHVER KOPIBESKYTTELSESINNRETNING/-KODE MOT TAP ELLER TYVERI, OG FOR Å BESKYTTE DIN INVESTERING GJENNOM FORSIKRING ELLER PÅ ANNEN MÅTE. ETTERSOM ENKELTE JURISDIKSJONER IKKE TILLATER FRASKRIVELSEN AV ANSVAR FOR TILFELDIGE SKADER ELLER FØLGESKADER, KAN DET HENDE AT OVENNEVNTE BEGRENSNING IKKE GJELDER FOR DEG. 

7.	BEGRENSEDE RETTIGHETER FOR USAS REGJERING SOM KUNDE

Denne programvaren og dokumentasjonen er skaffet til veie med begrensede rettigheter for kunder fra USAs regjering. Bruk, kopiering eller fremleggelse foretatt av medlemmer av USAs regjering er underlagt restriksjoner regulert i FAR 52.227-19 (Commercial Computer Software - Restricted Rights) og i NASA FAR-supplementet 1852.227-86 (Commercial Computer Software - Licensing). Produsent er Autodesk, Inc, 111 McInnis Parkway, San Rafael, California 94903, USA.

8.	GENERELT 

A.	Denne avtalen og lisensen som her gis, faller bort uten ytterligere underretning eller annen handling av Autodesk hvis du, innehaver av lisensen, går konkurs, inngår gjeldsforhandlinger eller det avtales tvangsakkord.

B.	Denne avtalen reguleres ikke av FN-konvensjonen om kontrakter for salg av varer. Denne avtalen reguleres av norsk rett. Forum er ikke avtalt. Denne avtalen er en fullstendig avtale mellom oss, og erstatter all annen kommunikasjon og kunngjøring i forhold til programvaren og dokumentasjonen. 

C.	Hvis noen av vilkårene i denne avtalen blir funnet ugyldige eller på annen måte ugjennomførlige, vil de øvrige vilkår i avtalen bestå, og partene vil være bundet av vilkår som i størst mulig grad tilsvarer de vilkårene som er funnet ugyldige eller ugjennomførlige uten at de selv blir ugyldige eller ugjennomførlige.  

D.	Visse typer bruk av MPEG-2 og beslektede programvareprodukter, kan kreve lisens fra tredjepart. Kontakt MPEG LA (www.mpegla.com) for å få mer informasjon. Denne avtalen gir ikke lisens til å bruke MPEG-2 eller beslektede programvareprodukter på en måte som ikke samsvarer med MPEG LA Patent Portfolio License. Visse typer bruk av MP3-lydkodingsteknologi kan kreve ytterligere lisens. Når det gjelder MP3-lydinnhold for eksempel, vil ikke levering av dette produktet gi lisens til eller underforstått rett til å bruke innholdet som opprettes med dette produktet, i en kommersiell (dvs. inntektsbringende) sanntidskringkasting (jordbundet kringkasting, satellittkringkasting, kabelkringkasting og/eller andre medier), kringkasting/direkteavspilling via Internett, intranett og/eller andre nettverk eller i andre distribusjonssystemer for elektronisk innhold, for eksempel "pay-audio" eller "audio-on demand"-applikasjoner. Det kreves en uavhengig lisens for denne typen bruk. Besøk http://www.mp3licensing.com for å få mer informasjon.

E.	Når det gjelder programvareproduktene Autodesk Cleaner- og Cleaner EZ, er deler av programvaren lisensiert i overensstemmelse med en lisensavtale fra Apple Computer, Inc.